Diákok támadtak a tanárukra az egyik budapesti gimnáziumban
Origo2019.10.07. 20:49
Az egyik budapesti gimnáziumban a diákok óra közben támadtak rá a tanárukra. Hangosan szidták, fenyegették, leköpték, majd egy székkel együtt a falhoz lökték – írja a Blikk.
A támadást az egyik diák felvette a telefonjával, ami gyorsan terjedni kezdett az interneten. A tanár egy fiúval vitatkozott össze a tábla előtt, közben a többi diák hátulról ordibált és fenyegette a tanárt.
Később még egy fiú is odament a tanárhoz, majd egy székkel együtt a falhoz lökték a férfit.
A dulakodás azért nem fajult tovább, mert megszólalt az óra végét jelentő csengő. Az osztályból senki sem védte meg a tanárt.
Budapesttanárverésfenyegetés